**Република Србија**

**Град Крагујевац**

**Градско веће**

**Број: 353-1577/24-V**

**Датум: 15. новембaр 2024. године**

**К р а г у ј е в а ц**

Градско веће, на основу члана 102. ставови 1, 6. и 7. Статута града Крагујевца (''Службени лист града Крагујевца'', број 8/19), члана 2. став 1. тачка 26. Одлуке о Градском већу (''Службени лист града Крагујевца'', број 29/24-пречишћен текст), члана 49. став 3. Пословника о раду Градског већа (''Службени лист града Крагујевца'' број 13/24) и члана 7. у вези члана 23. Одлуке о јавним расправама (''Службени лист града Крагујевца'', број 7/21 и 34/21), на седници одржаној дана \_\_\_\_\_\_\_\_2024. године, доноси:

**З А К Љ У Ч А К**

**о организовању јавне расправе о Нацрту одлуке о накнадама за коришћење јавних површина**

**I** Организује се јавна расправа о Нацрту одлуке о накнадама за коришћење јавних површина, у периоду од 16. до 22. новембра 2024. године, до 14:00 часова.

**II** Нацрт одлуке о накнадама за коришћење јавних површина, биће истакнут на званичном сајту града Крагујевца, адреса [www.kragujevac.ls.gov.rs](http://www.kragujevac.ls.gov.rs).

**III** Позивају се сви заинтересовани грађени, удружења, стручна и остала јавност да узму учешће у јавној расправи о Нацрту одлуке о накнадама за коришћење јавних површина, као и да своје примедбе, предлоге, сугестије и мишљења доставе на један од следећих начина:

* на e-mail [javnaraspravakg@kg.org.rs](mailto:javnaraspravakg@kg.org.rs) или [icupic@kg.org.rs](mailto:icupic@kg.org.rs)
* лично Градској управи за комуналне послове, у канцеларију број 410, на адреси: улица Трг слободе број 3, 34000 Крагујевац.

**IV** Организује се отворени састанак дана 22. новембра у периоду од 12:00 до 13:00 часова, у згради Градске управе града Крагујевца, у канцеларији број 410, улица Трг слободе број 3, где сва заинтересована лица могу лично да изврше увид у Нацрт одлуке о накнадама за коришћење јавних површина, а представници Градске управе за комуналне послове пружаће додатна објашњена.

**V** За примедбе и сугестије сачињен је образац који се може преузети уз текст Нацрта одлуке о накнадама за коришћење јавних површина истакнутог на званичном сајту града Крагујевца, адреса [www.kragujevac.ls.gov.rs](http://www.kragujevac.ls.gov.rs).

**VI** Овај закључак објавити на огласној табли органа Града и на званичном сајту града Крагујевца, [www.kragujevac.ls.gov.rs](http://www.kragujevac.ls.gov.rs).

**О б р а з л о ж е њ е**

Правни основ за доношење Закључка о организовању јавне расправе о Нацрту одлуке о накнадама за коришћење јавних површина (у даљем тексу закључак) садржан је у члану 102. ставови 1, 6. и 7. Статута града Крагујевца (''Службени лист града Крагујевца'', број 8/19), којима је прописано да јавна расправа представља скуп различитих активности, предузетих у унапред предвиђеном временском оквиру, у циљу прибављања предлога и ставова грађана о нацрту неког акта, члану 2. став 1. тачка 26. Одлуке о Градском већу (''Службени лист града Крагујевца'', број 29/24-пречишћен текст), којим је прописано да јавну расправу спроводи Градско веће на предлог Управе, односно органа надлежног за припрему и утврђивање нацрта акта, члану 49. став 3. Пословника о раду Градског већа (''Службени лист града Крагујевца'' број 13/24), којим је прописано да Градско веће закључком одлучује о процедуралним питањима и иницира доношење и предлагање одлука и других аката као и начин решавања појединих питања, као и члану 7. у вези члана 23. Одлуке о јавним расправама (''Службени лист града Крагујевца'', број 7/21 и 34/21), којим је прописано да Градско веће организује и спроводи јавну расправу, на начин и у време које предложи Управа и да се јавна расправа обавезно спроводи у поступку припреме докумената јавне политике.

Разлог доношења овог закључка садржан је у неопходности Градско веће, у складу са чланом 23. Одлуке о јавним расправама (''Службени лист града Крагујевца'', број 7/21 и 34/21), организује јавну расправу, одређује рок за спровођење, начин спровођења, место и време спровођења јавне расправе везане за доношење општих аката.

Циљ доношења овог закључка садржан је у неопходности спровођења јавне расправе у оквиру процедуре везане за доношење општих аката.

Реализација овог закључка не повлачи средства из буџета града Крагујевца.

**Председник,**

**Никола Дашић**